Mestský  úrad  LEVOČA

PREDMET ROKOVANIA:     Správa o činnosti Mestskej polície v Levoči
                                                  za rok 2011

PRE:                                         Mestskú radu dňa 13. marca 2012
                                   Mestské zastupiteľstvo dňa  22.marca 2012

PREDKLADÁ:                         Mestská polícia

DOTERAJŠIE ROKOVANIE: Vedenie mesta

NÁVRH  NA  UZNESENIE:           Mestská rada berie na vedomie 
                                                   Správu o činnosti  za rok 2011                                              Mestské zastupiteľstvo berie na vedomie
                                                   Správu o činnosti za rok 2011

SPRACOVATEĽ:                     Mgr. Ján Novák, náčelník MsP
                                                   Mgr. Ing. Peter Hromjak, príslušník MsP 

NA  VEDOMIE:                        zástupca primátora mesta
                                                   prednostka mestského úradu
                                                   hlavný kontrolór

V Levoči:  9. marca 2012

Správa o činnosti mestskej polície za rok 2011
A/ Personálna oblasť:
	
Mestská polícia v Levoči pracovala v tomto zložení:
 
obdobie od 01.01.2011 do 30.09.2011
 
Mgr. Ing. Peter Hromjak        - náčelník MsP
Bc. Jozef Toporcer                 - príslušník MsP
Peter Petruška                        - príslušník MsP
Marek Sapara                         - príslušník MsP
Róbert Jendričák                    - príslušník MsP
Rastislav Horbaľ                    - príslušník MsP
Dušan Jaroš                            - príslušník MsP

V uvedenom období MsP pracovala v počte 7 príslušníkov MsP.

obdobie od 01.10.2011 do 31.10.2011
 
Peter Petruška                       - poverený MZ zastupovaním náčelníka MsP
Mgr. Ing. Peter Hromjak      - príslušník MsP(vzdanie sa funkcie náčelníka MsP)
Bc. Jozef Toporcer               - príslušník MsP
Marek Sapara                        - príslušník MsP
Róbert Jendričák                   - príslušník MsP
Rastislav Horbaľ                   - príslušník MsP
Dušan Jaroš                           - príslušník MsP

V uvedenom období MsP pracovala v počte 7 príslušníkov MsP.

obdobie od 01.11.2011 do 31.12.2011

Mgr. Ján Novák                      - náčelník MsP
Peter Petruška                         - príslušník (zástupca) MsP
Mgr. Ing. Peter Hromjak        - príslušník MsP
Bc. Jozef Toporcer                 - príslušník MsP
Marek Sapara                         - príslušník MsP
Róbert Jendričák                    - príslušník MsP
Rastislav Horbaľ                    - príslušník MsP
Dušan Jaroš                            - príslušník MsP

V uvedenom období MsP pracovala v počte 8 príslušníkov MsP.

     V súčasnosti  majú všetci odbornú spôsobilosť podľa zák. č. 564/1991 Zb. o obecnej polícii v znení neskorších predpisov, sú držiteľmi platných zbrojných preukazov a platných vodičských preukazov. Štyria príslušníci MsP študujú  na vysokej škole. Traja zamestnanci so zníženou práceschopnosťou sú zamestnaní pri obsluhe kamerového monitorovacieho systému formou chráneného pracoviska.

B/ Vyhodnotenie pracovných činností:
     Organizáciu práce mestskej polície riadi náčelník. Za tým účelom boli spracované harmonogramy služieb a vykonávané pracovné porady. Mestská polícia zabezpečovala verejný poriadok v meste, ochranu majetku mesta, majetku občanov, vykonávala dohľad nad dodržiavaním všeobecne záväzných nariadení mesta, uznesenia mestského zastupiteľstva a rozhodnutia primátora mesta. V rámci svojej práce riešila priestupky ustanovené osobitnými predpismi a tiež priestupky proti bezpečnosti a plynulosti cestnej premávky.

B-1/  Finančná kalkulácia:

a/  Náklady:
Rozpočet na rok 2011 ................................................................  141 210 €
Čerpanie rozpočtu za rok 2011 .................................................   141 454 €
Percentuálne čerpanie rozpočtu  za rok 2010.............................  100,18  %

b/  Výnosy:
Príjem z blokových pokút v roku 2001 .......................................      30 100.- Sk
Príjem z blokových pokút v roku 2002 .......................................      41 100.- Sk
Príjem z blokových pokút v roku 2003 .......................................       90 300- Sk
Príjem z blokových pokút v roku 2004 ........................................    107 400.-Sk
Príjem z blokových pokút v roku 2005 ........................................    124 300.-Sk 
Príjem z blokových pokút v roku 2006 ........................................      99 100.-Sk
Príjem z blokových pokút v roku 2007 ........................................      93 600.-Sk
Príjem z blokových pokút v roku 2008 ........................................      51 000.-Sk
Príjem z blokových pokút v roku 2009 ...........................  2 198  €=  66 217.-Sk
Príjem z blokových pokút v roku 2010 ...........................  3 576  €= 107 730.-Sk
Príjem z blokových pokút v roku 2011 ..........................  3 146  €=   94 776.-Sk

Čo predstavuje zníženie oproti roku 2010 o ...................................     12  %

Príjem z blokových pokút 

Príjem z výberu za parkovanie v roku 2001 ...............................     307 937.-Sk
Príjem z výberu za parkovanie v roku 2002 ...............................     478 600.-Sk
Príjem z výberu za parkovanie v roku 2003 ...............................     524 945.-Sk
Príjem z výberu za parkovanie v roku 2004................................     605 875.-Sk
Príjem z výberu za parkovanie v roku 2005 ...............................     661 340.-Sk
Príjem z výberu za parkovanie v roku 2006................................     840 440.-Sk
Príjem z výberu za parkovanie v roku 2007 ...............................     867 942.-Sk 
Príjem z výberu za parkovanie v roku 2008 ...............................     802 727.-Sk 
Príjem z výberu za parkovanie v roku 2009 ..............  23 914 €  =  720 433.-Sk 
Príjem z výberu za parkovanie v roku 2010 ..............  28 415 €  =  856 030.-Sk 
Príjem z výberu za parkovanie v roku 2011 .............. 26 785 €  =  806 925.-Sk 

Čo predstavuje zníženie oproti roku 2010 o ..................................   6  %

Príjem z výberu za parkovanie 

     Od 1.1.2009 výber za parkovanie zabezpečujú Technické služby mesta Levoča.
     Vo výbere za parkovanie nie je zahrnutá suma vo výške 3 194,- € za vyhradené parkoviska, t.j. za osobitné užívanie verejného priestranstva. 

B-2/  Priestupky:

V roku 2011 MsP v Levoči riešila spolu  1 247 priestupkov.
Z toho počtu bolo:
292 -  priestupkov podľa § 22 ods. 1 písm. k)  zákona SNR č. 372/1990 Zb. proti                                         bezpečnosti a plynulosti cestnej premávky
254 - priestupkov na základe  § 30  zákona SNR č. 372/1990 Zb. a VZN č. 21/2007na úseku ochrany pred alkoholizmom a inými toxikomániami
418 - priestupkov na základe  § 48 zákona SNR č. 372/1990 Zb., t.j. porušení všeobecne záväzných nariadení mesta 
238 - priestupkov proti verejnému poriadku podľa § 47 zákona SNR č. 372/1990 Zb. ods. 1.
29 - priestupkov na základe  49 zákona SNR č.372/1990 Zb. proti občianskemu spolunažívaniu
16 - priestupkov na základe § 50 ods. 1 zákona SNR č. 372/1990 Zb. proti majetku /krádeže/.

V blokovom konaní bolo vyriešených  ..................................      256  priestupkov
Celková výška zaplatených pokút ...........................  3 146.- €  = 94 776.-Sk 
Čo predstavuje pokles oproti roku 2010 o  .............................       12  %

B-3/  Použitie donucovacích prostriedkov:

     Príslušníci MsP počas služby použili v 135 prípadoch donucovacie prostriedky. Vždy išlo o technické zariadenie na zabránenie odjazdu motorového vozidla. Najčastejšie sa zasahovalo na NMP, na ulici Košická, Vetrová, Ružová, Kláštorská a za Bergerákom. Bolo realizovaných 16 predvedení na OO PZ Levoča z dôvodu zisťovania totožnosti zadržaných osôb zadržaných pri krádežiach.

B-4/  Odchyt túlavých psov:

     MsP vykonala 28 odchytov túlavých psov, z ktorých v 21 prípadoch boli vrátení majiteľom, 2 boli darované, 4  utratené veterinárom, 1 po umiestnení z koterca ušiel. Taktiež sme zisťovali majiteľov neprihlásených psov v katastri mesta Levoča a to v počte 10.

B-5/  Životné prostredie a čistota v meste:

     Pri zabezpečovaní hygieny a čistoty v meste MsP úzko spolupracuje s mestskou príspevkovou organizáciou Technickými službami. Pravidelne monitorujeme a zisťujeme nelegálne skládky a ich pôvodcov. Zo 41 nelegálnych skládok sme v 26 prípadoch zistili pôvodcov, ktorí boli vyzvaní na ich odstránenie. V 15 prípadoch pôvodcovia neboli zistení. Najčastejšie sa vyskytujú skládky na  sídl. Západ, Pri prameni a Rozvoj (z prerábania bytov), Potočná, Baštová pri telocvični, Kukučínova,  Západ – garáže a Nad tehelňou – medza a okolie večierky, Za Bergerákom, Za Hradbami, ul. Žiacka, Predmestie, Schiessplatz, železničná stanica – rampa a budova železnice, Ovocinárska, Dlhá, Kláštorská  a v lokalite parkoviska Rohgrund. 
V 12 prípadoch sme zasahovali pri praní kobercov na ulici Vysoká, Nová, Predmestie, Dlhá, Mäsiarska, Potočná, v 8 prípadoch pri pálení trávy, alebo rôzneho domového odpadu, 4 prípady znečistenia cestnej komunikácie, v 15 prípadoch pri zistení žobrania, v 6 prípadoch pri vyhadzovaní odpadkov z kontajnerov, v 6 prípadoch pri hlasitej hudobnej produkcii, v 4 prípadoch vandalizmu a v 0 prípadoch zistenia exhibicionizmu. 
     Bolo zistených 26 vrakov OMV, po výzvach z verejných priestranstiev  odstránených 21 vrakov a 5 z nich je v riešení (zaslané výzvy na odstránenie vrakov OMV).

B-6/  Dohľad nad dopravným režimom:

     Mestská polícia riešila 282 priestupkov proti bezpečnosti a plynulosti cestnej premávky (zákazy vjazdu, státia, zastavenia).
     Pre spomalenie rýchlosti sú osadené spomaľovacie retardéry na ul. Novej, Vysokej,  Košickej, Štúrovej, sídlisko Západ a  na NMP. 
     Platenie za parkovanie v meste sa realizovalo predajom priamo na NMP fyzickými osobami, ako aj v predajných miestach. V hodnotenom  období bolo zakúpených 224 ks celoročných parkovacích kariet, čo je o 7 menej ako v roku 2010. Príjem mesta  za parkovanie na Námestí Majstra Pavla činil 26 785,- € .

B-7/  Ochrana obyvateľstva pred alkoholizmom:

     Prevažná časť priestupkov je pri porušovaní VZN č. 21/2007 o zákaze používania alkoholických nápojov na verejnosti. MsP zasahovala proti osobám na NMP v mestskom parku, ale aj na autobusovej stanici, v parku na nám. Štefana Kluberta, za Košickou bránou, na Schiessplatzi v lokalite Detský raj,  na sídlisku Západ, pri večierkach, v okolí športovej haly a Texonu.  Pri zásahoch došlo k zjednaniu nápravy a to vykázaním osôb z daného priestoru (254 osôb). 
     Boli vykonané kontroly reštauračných a pohostinských zariadení na podávanie a požívanie alkoholu maloletými a mladistvými osobami so zameraním na problém záškoláctva v spolupráci s OO PZ Levoča, ÚPSVaR Levoča a oddelenie školstva pri MsÚ Levoča vykonali 5 kontrol v týchto 6 prevádzkach: Mama Mia – pizzeria, Poľovník, Kaviarnička, Slovenka, bufet autobusová stanica a hostinec Pri prameni – Modrá opica. Celkovo bolo kontrolovaných 171 osôb, z toho 16 mladistvých – bez zistenia používania alkoholických nápojov a 155 dospelých osôb. 

B-8/  Priestupky proti majetku:

     Za sledované obdobie MsP riešila celkovo 16 priestupkov proti majetku (krádeže). Najviac bolo drobných krádeží rôzneho tovaru v obchodných prevádzkach Billa, Lidl, Nova, krádež dreva.  Prichytení páchatelia boli  na základe novely trestného zákona odovzdaní na priestupkové konanie Obvodnému oddeleniu PZ Levoča.  

B-9/  Ostatná činnosť:

a, Zabezpečovanie verejného poriadku počas akcií hromadného charakteru:
-	Silvester – Nový rok  (31. 12. 2010 – 1.1.2011),
-	Mariánska púť  (2. 7. – 3. 7. 2011),
-	Karpatský remeselný trh  (11.8  -  13.8 2010).    
b, Doručovanie súdnych zásielok  -  80,
c, Preverovanie dodržiavania termínov rozhodnutí o povolení prekopávok- 45,
d, Preverovanie záberov verejného priestranstvá  -  45,  
e, Súdne exekúcie - doručenie rozhodnutí   76,
                              - výkon exekúcie    1,
f, Charakteristiky pre OaVP:    109
g, Poskytovanie  pomoci občanom - pri záchrane života a zdravia   3
                                                        - pri nájdení os. dokladov, peňaženky  13
                                                        - pri nájdení hľadanej osoby   3
                                                       -  nájdenie vecí  ( mobil)    12
                                                       -  otvorené motorové vozidlo   1      
h, Prezeranie záznamov pre PZ         42
i,  Preventívna činnosť, prednášky      6

B-1O/  Spolupráca obecných a mestských polícii:

     Mestská polícia spolupracuje s inými MsP  pri riešení priestupkov mimo svojho pôsobenia. Náčelník MsP je členom Združenia náčelníkov Slovenska.       

     Toto združenie rieši materiály legislatívneho  a koncepčného charakteru. Aj v roku 2011 sa taktiež pokračovalo v práci na novelizácii zákona o sociálnom zabezpečení príslušníkov obecných polícii – bola podaná súdna žaloba. 
     V zmysle metodického usmernenia odboru priestupkov sekcie verejnej správy MV SR zo dňa 26.11.2010 bol zriadený informačný systém Ústrednej evidencie priestupkov ( IS USEP).
 
B-11/  Spolupráca so zložkami policajného zboru:

     MsP úzko spolupracuje s Obvodným oddelením PZ v Levoči, hlavne pri vykonávaní akcií hromadného charakteru. V 6 prípadoch  pri vykonaní represívno - bezpečnostnej akcie zameranej na ochranu obyvateľstva pred zneužívaním alkoholických nápojov podľa zákona 219/1996 Z.z., Mariánskej púti v dňoch 02.-03.07.2011, Karpatského remeselného trhu v dňoch 12.-13.08.2011, pri zabezpečovaní verejného poriadku, pri ochrane osôb pred fyzickým útokom. Taktiež pôsobila pri asistencii vyšetrovateľom trestných činov na území mesta (kontroly vozidiel – drogy),  riešení rôznych drobných krádeží, pri poškodzovaní majetku  občanov a mesta, dopravných nehodách, pri kontrole používania reflexných prvkov, pri pátracích akciách, prípadne ako nezúčastnené osoby pri objasňovaní a rekonštrukciách trestných činov. MsP spolupracovala s OO PZ Levoča aj pri riešení hromadných bitiek, na Námestí Majstra Pavla 3x, pri zabezpečovaní nočného kľudu (svadba v prevádzke  Nella, rodinná oslava vo Vegas Games Bare).  Mestská polícia spolupracuje aj so sociálnou kurátorkou Obvodného úradu v Poprade, pobočka Levoča pri šetrení a zisťovaní pobytu osôb s nariadenou ústavnou výchovou.

C/  Technické vybavenie:
     MsP má k dispozícii 1 osobné motorové vozidlo továrenskej značky Škoda Fábia Combi, EČ LE-X 051, 6 ks vysielačky Motorola, 10 ks technický prostriedok na zabránenie odjazdu motorového vozidla,  1 ks mobilný telefón Nokia, 6 ks pút, 5 ks ochranných tyčí, 6 ks plynových paralyzérov, 6 ks elektrické paralyzéry, 6 ks revolver 9 mm, 1 ks digitálny fotoaparát Olympus, 1 ks písací stroj, 1 ks diktafón Sony,  2 ks počítač Pentia s tlačiarňou, 1 ks Alco Sensor IV CM, 1 ks narkotizačná puška a monitorovací kamerový systém pozostávajúci z 10 otočných Dome kamier, 2 statických kamier, 4 záznamových  zariadení a 3 monitorov. 

V Levoči, 9.3.2011                                                                 Mgr. Ján Novák

                                                                                                  náčelník MsP